Την απόφασή του να συμμετάσχει ενεργά στην <b>κυβέρνηση</b> της <b>Κύπρου</b>, προσφέροντας την τεχνογνωσία του για την αντιμετώπιση της κρίσης ανακοίνωσε, κατά τη διάρκεια της εκδήλωσης με θέμα “Ακτινογραφώντας την ελληνική κρίση” ο κύπριος <b>οικονομολόγος</b>, βραβευμένος με <b>Νόμπελ</b> Οικονομίας, Χριστόφορος <b>Πισσαρίδης</b>.

Ενόψει των προεδρικών <b>εκλογών</b> της 17ης Φεβρουαρίου, ο Χριστόφορος Πισσαρίδης, σε απευθείας διαδυκτική σύνδεση (μέσω skype) από τη Λευκωσία σημείωσε ότι έχουν ήδη προχωρήσει σχετικές συζητήσεις με πολιτικούς παράγοντες (πληροφορίες αναφέρουν ότι έγινε κρούση από τον αρχηγό του <b>ΔΗΣΥ</b>, Νίκο Αναστασιάδης).

Κατά την παρέμβαση του στην εκδήλωση που διοργάνωσε η διαδραστική πλατφόρμα <b>“Σκέψη για Δράση</b>“, με πρωτοβουλία της Έλενας Παναρίτη, ο νομπελίστας οικονομολόγος χαρακτήρισε την ελληνική <b>κρίση</b> <b>δομική</b> και αναφέρθηκε στην αναγκαιότητα μιας πιο σύγχρονης αγοράς <b>εργασίας</b>, χωρίς το βραχνά της <b>γραφειοκρατίας</b> και τη μεγάλη <b>διαφθορά</b>. Ο Χριστόφορος Πισσαρίδης εκτίμησε ότι έγιναν λάθη στη διαχείριση της κρίσης και από την ελληνική πλευρά και από την τρόϊκα. Επισήμανε δε ότι θα πρέπει να εξαιρεθούν από τις όποιες περικοπές και τα μέτρα λιτότητας η εκπαίδευση, οι υποδομές και οι πολιτικές στήριξης και κατάρτισης των ανέργων.