<b><img class=" wp-image-533 alignleft" src="http://www.thoughtforaction.org/wp-content/uploads/2013/02/tsesmelis.jpeg" alt="tsesmelis" width="220" height="331" /></b>O Εμμανουήλ Τσεσμελής είναι Ανώτερος Φυσικός, αναπληρωτής Επικεφαλής Διεθνών Σχέσεων της Μονάδας του CERN και Επισκέπτης Καθηγητής Σωματιδίων και Επιταχυντικής Φυσικής στο Πανεπιστήμιο της Οξφόρδης. Γεννήθηκε στην Αυστραλία, καθώς οι γονείς του είχαν μεταναστεύσει από το Βαθύ της Σάμου στην Αυστραλία για ένα καλύτερο μέλλον. Σπούδασε στην Αθήνα, τη Μελβούρνη και το Ντόρτμουντ. Ολοκλήρωσε τη διδακτορική του διατριβή πάνω στην πειραματική φυσική των σωματιδίων στο Πανεπιστήμιο του Dortmund, όπου εργάστηκε στην αναζήτηση για το μποζόνιο Higgs. Από το 1993 έως το 1998, εργάστηκε στο πλαίσιο του προγράμματος νετρίνων του CERN. Το 1998 εντάχθηκε στο Large Hadron Collider του CERN (LHC), ένα από τα δύο πειράματα που έχουν ανακοινώσει την ανακάλυψη του μποζονίου Higgs, και για την περίοδο 2005-2008 ήταν επικεφαλής των Πειραματικών περιοχών του LHC. Ως αποτέλεσμα της έρευνας του, έχει συγγράψει μεγάλο αριθμό επιστημονικών εργασιών σε διεθνή επιστημονικά περιοδικά. Ο Εμμανουήλ Τσεσμελής ήταν μέλος της Διεύθυνσης του γραφείου του CERN κατά την περίοδο 2009-2013.  Από το 2004, επίσης παρέχει στρατηγικές συμβουλές προς τους Γενικούς Διευθυντές του CERN για τις διεθνείς σχέσεις του Οργανισμού. Με την ιδιότητα αυτή, ήταν υπεύθυνος για τη συνεργασία με επιστήμονες του CERN από χώρες που βρίσκονται στη διαδικασία της ανάπτυξης των κοινοτήτων της σωματιδιακής φυσικής τους. «Όπου και να πηγαίνω νιώθω Έλληνας, το βλέπω σε ότι κάνω, σε ότι σκέφτομαι, έχω τα γνωρίσματα του Έλληνα… Έχω, πέρα από την κουλτούρα, έναν τρόπο να συμπεριφέρομαι. Θέλω να βοηθάω τους άλλους. Δεν είναι τυχαίο ότι η λέξη «φιλότιμο» δεν υπάρχει στα Αγγλικά. Η ελληνικότητα για μένα είναι έμπνευση» δήλωσε σε παλαιότερη συνέντευξή του. Είναι εκλεγμένο μέλος του Αυστραλιανού Ινστιτούτου Φυσικής και μέλος του Jesus College της Οξφόρδης.