<p style="text-align: center;"><strong><img class="aligncenter" alt="Σπύρος Χαριτάτος " src="http://www.thoughtforaction.org/wp-content/uploads/2013/02/url.jpeg" width="618" height="340" /></strong></p>
<strong>Η Έλενα Παναρίτη από τη Σόφια αποκαλύπτει σε ραδιοφωνική της συνέντευξη στον ΑΛΦΑ 9.89 και το δημοσιογράφο Σπύρο Χαριτάτο: Βουλγαρία: κατώτερος μισθός 155 ευρώ, μέση σύνταξη 75 ευρώ, τέλη ηλεκτροδότησης και νερού:4,5 φορές υψηλότερα.</strong>

Η θεσμική οικονομολόγος και εμπνευστής της "Σκέψης για Δράση", από τη Σόφια όπου βρεθήκε το διήμερο των πολιτικών εξελίξεων στη γειτονική χώρα που κατέληξαν στην παραίτηση της κυβέρνησης Μπορίσοφ, υπό την πίεση των κοινωνικών αντιδράσεων εξηγεί ότι "γενικά στην Ευρώπη, ακόμη και σε χώρες εκτός της ευρωζώνης, όπως η Βουλγαρία, υπάρχει τέτοια πολυπλοκότητα δομών που προκαλεί την αδιαφάνεια και τα προνόμια των επιτήδειων σε βάρος του κοινωνικού συνόλου".

Σε συνέντευξη που παραχώρησε στον ΑΛΦΑ 9.89 και στην εκπομπή του Σπύρου Χαριτάτου αναφέρθηκε στην κατάσταση που επικρατεί στη γειτονική χώρα τονίζοντας ότι "η διαφθορά έχει φτάσει στα ανώτερα κυβερνητικά επίπεδα, στους δρόμους της Σόφιας κυκλοφορούν πανάκριβα υπερπολυτελή αυτοκίνητα την ίδια ώρα που ο απλός κόσμος είναι στους δρόμους, καθώς καλείται να πληρώσει 4,5 φορές υψηλότερα τέλη ύδρευσης και ηλεκτροδότησης όταν ο κατώτερος μισθός έχει διαμορφωθεί στα 155 ευρώ και η μέση σύνταξη στα 75 ευρώ".

Ιδιαίτερο ενδιαφέρον παρουσιάζει η εξήγηση που έδωσε η Έλενα Παναρίτη στις υπέρογκες αυξήσεις των τελών: "Η κυβέρνηση έχει κλείσει συμβόλαια με εταιρείες για την προώθηση εναλλακτικών μορφών ενέργειας, τις οποίες ωστόσο αγοράζει τέσσερις φορές πιο ακριβά. <b>Η Βουλγαρία, μάλιστα, εξάγει ενέργεια στο 1/4 της τιμής που την αγοράζει!</b>"

Ταυτόχρονα εκτιμά ότι οι όποιες πολιτικές εξελίξεις, υπό το βάρος των διαιμαρτυριών των πολιτών, με 25 πόλεις στη γειτονική χώρα να βρίσκονται κυριολεκτικά στο πόδι, έχει να κάνει με το γεγονός ότι στην ιστορία τους οι Βούλγαροι δεν συνηθίζουν τις διαδηλώσεις. Αυτή τη στιγμή η αίσθηση που υπάρχει είναι ότι ο κόσμος θέλει να διώξει τον Μπορίσοφ και να οδηγηθεί η χώρα σε εκλογές. Αναφερόμενη στις ελληνικές επιχειρήσεις που δραστηριοποιούνται τα τελευταία χρόνια στη Βουλγαρία, σημείωσε πως πολλές από αυτές αναζητούν άλλες χώρες για να μετεγκατασταθούν. Κάποιες μάλιστα έχουν ήδη μετακομίσει στην Αλβανία.

Γιατί οι έλληνες δεν αντιδρούν όπως οι Βούλγαροι, δηλαδή γιατί δεν προκαλούν πολιτικές εξελίξεις με μαζικές κινητοποιήσεις;

Στο ερώτημα αυτό η Έλενα Παναρίτη απάντησε αφοπλιστικά: "Έχω την αίσθηση ότι δεν ακούγεται η φωνή των Ελλήνων. Κανένας δε δίνει σημασία στις αντιδράσεις και στη βούληση του ελληνικού λαού".

Ακούστε τη συνέντευξη.....

&nbsp;

&nbsp;

