Η θεσμική οικονομολόγος και επικεφαλής του T4A, Έλενα Παναρίτη, μιλώντας στο ενημερωτικό ραδιόφωνο της ΕΡΤ σημείωσε με νόημα, αναφερόμενη στην οικονομική κρίση της ευρωζώνης, ότι «δεν είναι σωστή η ερώτηση αν θα πρέπει η Κύπρος, η Ελλάδα και ενδεχομένως η Πορτογαλία να φύγουν από το ευρώ, αλλά αν θα πρέπει η Γερμανία να παραμείνει στο ευρώ».

«Οι αχάριστοι βρίσκονται στο Βορρά και όχι στο Νότο της Ευρώπης», ανέφερε η Έλενα Παναρίτη, επικαλούμενη και τις αποκαλύψεις του πρώην καγκελάριου της Γερμανίας <i>Helmut Kohl</i> σχετικά με την απροθυμία του γερμανικού λαού να αντικαταστήσει το μάρκο. «Στη Γερμανία εξακολουθεί να υπάρχει αντιευρωπαϊκό ζήτημα», τόνισε η κ. Παναρίτη και υπενθύμισε πόσο ευνοήθηκε η παραγωγική μηχανή του Βορρά από την εργασία του Νότου. Επανέλαβε, δε, ο ότι στην πραγματικότητα δεν σημειώθηκε ποτέ δημοσιονομική, οικονομική και πολιτική ένωση στην Ευρώπη.